



Starpnozaru atvērto inovāciju programmas

**Projektu konkurss**

PIETEIKUMA VEIDLAPA

**Kā izmantot šo pieteikuma veidlapu un kā pieteikties Starpnozaru atvērto inovāciju programmai:**

Šī **pieteikuma veidlapa** satur visu informāciju, kas jums būs jānorāda [tiešsaistes pieteikumu sistēmā](https://ec.europa.eu/eusurvey/runner/CrossReTour-CfP), lai pieteiktos finansējumam Starpnozaru atvērto inovāciju programmas projektu konkursā. Jūs varat izmantot šo dokumentu, lai sagatavotu un apkopotu visu nepieciešamo informāciju pirms pieteikuma iesniegšanas tiešsaistes sistēmā.

Papildus šajā dokumentā norādītajai informācijai (administratīvā informācija + projekta tehniskais apraksts) jums būs nepieciešams augšupielādēt projekta finanšu plānu un dažus administratīvos dokumentus kā pielikumus tiešsaistes pieteikumu sistēmā.

Projekta finanšu plānā ir detalizēti jānorāda konkrētas projektā plānotās aktivitātes, plānotais finansējums un sasniedzamie rezultāti. Projekta finanšu plāna formu (Excel) un Projekta iesniedzēja apliecinājumu varat lejupielādēt [tīmekļa vietnē Cross-Re-Tour](https://crossretour.eu/calls/call-for-proposals).

Piezīme: projektu pieteikumi, kas tiks iesniegti ārpus tiešsaistes pieteikumu sistēmas (piemēram, e-pastā), NETIKS pieņemti.

Iesniegšanas termiņš: **2025. gada 22. janvāris, plkst. 17:00 CET.**

Pirms šīs pieteikuma veidlapas aizpildīšanas un pieteikuma iesniegšanas, iesakām rūpīgi izlasīt [**Vadlīnijas projektu iesniedzējiem**](https://crossretour.eu/calls/call-for-proposals). Šajās vadlīnijās ir sniegta visaptveroša informācija par projektu Cross-Re-Tour, administratīvajām un tehniskajām prasībām, atbilstības kritērijiem, pieteikšanās procesu, vērtēšanas kritērijiem un atlases procesu, kā arī nākamajiem soļiem, ja jūsu projekts tiks apstiprināts. Iesakām izmantot šo [informāciju](https://crossretour.eu/calls/call-for-proposals), lai pārliecinātos, ka esat izpildījis konkursa administratīvās prasības un ievērojat visus pieteikšanās procesa noteikumus.

Jautājumu gadījumā, lūdzu, rakstiet uz vienoto projekta e-pastu info@crossretour.eu vai sazinieties ar savu vietējo kontaktpersonu (kontaktpersona Latvijā ir LLTA “Lauku ceļotājs” projektu koordinatore Iveta Šķiliņa, e-pasts: iveta@celotajs.lv). Jautājumus var iesniegt ne vēlāk kā 5 dienas pirms iesniegšanas termiņa.

*Informatīvais seminārs*: Cross-Re-Tour projekta komanda rīkos tiešsaistes semināru 2024. gada 2. decembrī plkst. 10:00 CET, lai skaidrotu konkursa prasības un pieteikšanās procesu. Reģistrācija semināram ir pieejama [šeit](https://cambrabcn.zoom.us/webinar/register/WN_bltBXCIoS1y1L4tjNZvuOw). Būs pieejams arī informatīvā semināra ieraksts.

**Ieteikumi projekta pieteikuma sagatavošanai:**

* Pārliecinieties, ka visa sniegtā informācija ir precīza, skaidra un kodolīga.
* Ievērojiet rakstzīmju ierobežojumus; ja varat aprakstīt savu projekta ideju lakoniskāk, tas ir atļauts.
* Lietojiet skaidru valodu un kodolīgus teikumus. Lai gan ieteicams pieteikumu iesniegt angļu valodā, ir atļauts izmantot arī citas programmas valodas (nīderlandiešu, spāņu, katalāņu, vācu, slovēņu, latviešu, maltiešu, portugāļu, melnkalniešu). Tiešsaistes pieteikumu sistēmā ir pieejamas visas programmas valodas.
* Aprakstiet savu projekta ideju tā, it kā to skaidrotu cilvēkam, kurš neko nezina par jūsu uzņēmumu vai ideju. Izvairieties no pieņēmuma, ka vērtētājam ir jau kādas priekšzināšanas par jūsu uzņēmumu vai ieceri.
* Visu svarīgo informāciju iekļaujiet tieši pieteikuma formā. Nelietojiet ārējās saites, lai sniegtu kādu būtisku informāciju, jo vērtēšana balstīsies tikai uz pieteikuma veidlapā sniegto informāciju.
* Iesniedziet tādu projekta ideju, kas ir īstenojama 14 mēnešu laikā jūsu izvēlētā finansējuma apjoma ietvaros (EUR 20 000 vai EUR 30 000).
* Iepazīstieties ar vadlīnijās norādītajiem vērtēšanas kritērijiem, lai labāk izprastu galvenās jomas, pēc kurām projekts tiks vērtēts.
* Ja iespējams, palūdziet trešajai personai, vēlams kādam, kurš pārzina jūsu pieteikuma tēmu, tūrisma nozari un/vai inovāciju jomu, pārskatīt un sniegt atsauksmes par jūsu pieteikumu.

Lai veicas!

**SATURS**

[ADMINISTRATĪVĀ INFORMĀCIJA 4](#_Toc183001211)

[TEHNISKĀ INFORMĀCIJA UN PROJEKTA APRAKSTS 8](#_Toc183001212)

[VISPĀRĪGI 8](#_Toc183001213)

[PROJEKTA KOPSAVILKUMS 8](#_Toc183001214)

[Informācija par uzņēmumu 8](#_Toc183001215)

[ATBILSTĪBA 8](#_Toc183001216)

[Kura biznesa joma vai izaicinājums attiecas uz jūsu projekta ideju? 8](#_Toc183001217)

[Kādi ir konkrētie izaicinājumi, ar kuriem saskaraties izvēlētajās jomās? 9](#_Toc183001218)

[Kā jūs plānojat atrisināt šo izaicinājumu? Kāda ir jūsu konkrētā projekta ideja? 9](#_Toc183001219)

[INOVĀCIJA 9](#_Toc183001220)

[Kādā veidā šis projekts var tikt uzskatīts par inovatīvu jūsu uzņēmumam un/vai nozarei? 9](#_Toc183001221)

[IETEKME 10](#_Toc183001222)

[Kādus rezultātus jūs plānojat sasniegt, realizējot šo projektu? 10](#_Toc183001223)

[ĪSTENOŠANA 10](#_Toc183001224)

[Kāds ārējais atbalsts jums ir nepieciešams, lai īstenotu projektu? 10](#_Toc183001225)

[Iekšējie resursi projekta īstenošanai 10](#_Toc183001226)

[Partnerību apraksts (tikai, ja attiecināms): 10](#_Toc183001227)

# ADMINISTRATĪVĀ INFORMĀCIJA

|  |  |
| --- | --- |
| Valsts/ reģions | Lūdzu, norādiet, kurā valstī atrodas jūsu uzņēmums. Piedalīties šajā konkursā var tikai uzņēmumi no turpmāk norādītajām valstīm/reģioniem.- Nīderlande- Vācija- Slovēnija- Spānija (Katalonija)- Latvija- Portugāle- Malta- Melnkalne |
| Uzņēmuma juridiskais nosaukums (oriģinālvalodā) |  |
| Uzņēmuma komercnosaukums (ja attiecināms) |  |
| Uzņēmuma nosaukums angļu valodā (ja attiecināms) | Jums nav obligāti jānorāda uzņēmuma nosaukums angļu valodā, ja jūsu uzņēmuma nosaukums ir abstrakts vai pašsaprotams. |
| PVN reģistrācijas numurs | Ja neesat reģistrējies PVN maksātāju reģistrā, lūdzu, norādiet uzņēmuma reģistrācijas numuru. |
| Projekta nosaukums | Lūdzu, norādiet sava projekta nosaukumu. Iesakām izvēlēties nosaukumu, kas skaidri raksturo projektu. |
| Projekta akronīms / saīsinātais nosaukums | Lūdzu, norādiet projekta saīsināto nosaukumu. Iesakām izvēlēties viegli iegaumējamu vai komerciāli pievilcīgu nosaukumu.  |
| Uzņēmuma kontaktpersona |  |
| Kontaktpersonas e-pasts | Lūdzu, ņemiet vērā, ka visa oficiālā saziņa tiks sūtīta uz norādīto e-pasta adresi. |
| Kontaktpersonas tālruņa numurs | Lūdzu, norādiet arī savas valsts starptautisko telefona kodu. |
| Uzņēmuma paraksttiesīgā persona (vārds, uzvārds) |  |
| Uzņēmuma paraksttiesīgās personas eID karte/pase | Norādiet to dokumentu, kuru pievienosiet kā pielikumu pieteikumam.   |
| Uzņēmuma paraksttiesīgās personas e-pasts |  |
| Uzņēmuma tīmekļa vietne (pēc izvēles) |  |
| Uzņēmuma LinkedIn profils (pēc izvēles) |  |
| Uzņēmuma lielums | Lūdzu, norādiet jūsu uzņēmuma statusu saskaņā ar ES ieteikumu Nr. 2003/361/EK. Ņemiet vērā, ka šajā konkursā var piedalīties tikai tie uzņēmumi, kas atbilst kādai no norādītajām kategorijām.* Mikrouzņēmums (uzņēmumā ir mazāk nekā 10 darbinieku un gada apgrozījums vai gada bilances kopsumma nepārsniedz 2 miljonus EUR)
* Mazais uzņēmums (uzņēmumā ir mazāk nekā 50 darbinieku un gada apgrozījums vai gada bilances kopsumma nepārsniedz 10 miljonus EUR)
* Vidējais uzņēmums (uzņēmumā ir mazāk nekā 250 darbinieku un gada apgrozījums nepārsniedz 50 miljonus EUR vai gada bilances kopsumma nepārsniedz 43 miljonus EUR)
 |
| NACE Code | Lūdzu, norādiet jūsu uzņēmuma saimnieciskās darbības NACE kodu.* Izmitināšana viesnīcās un līdzīgās apmešanās vietās (I5510)
* Izmitināšana viesu mājās un cita veida īslaicīgas apmešanās vietās (I5520)
* Kempingu, atpūtas transportlīdzekļu laukumu un apdzīvojamo autopiekabju laukumu darbība (I5530)
* Restorānu un mobilo ēdināšanas vietu pakalpojumi (I5610)
* Bāru darbība (I5630)
* Automobiļu iznomāšana un ekspluatācijas līzings (N771)
* Atpūtas un sporta priekšmetu iznomāšana un ekspluatācijas līzings (N7721)
* Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības (N79)
* Sanāksmju un tirdzniecības izstāžu organizatoru pakalpojumi (N82.3)
* Radošas, mākslinieciskas un izklaides darbības (R90)
* Bibliotēku, arhīvu, muzeju un citu kultūras iestāžu darbība (R91)
* Azartspēles un derības (R92)
* Sporta nodarbības, izklaides un atpūtas darbība (R93)
* Pasažieru dzelzceļa transports (H4910)
* Taksometru pakalpojumi (H4932)
* Citur neklasificēts pasažieru sauszemes transports (H4939)
* Pasažieru jūras un piekrastes ūdens transports (H5010)
* Pasažieru pārvadājumi iekšzemes ūdeņos (H5030)
* Pasažieru aviopārvadājumi (H5110)
* CITS (lūdzu norādīt)

*Piezīme: ja jūsu saimnieciskā darbība neietilpst nevienā no norādītajiem NACE kodiem, mēs iesakām sazināties ar vietējo kontaktpersonu, lai pārliecinātos par savu atbilstību pirms pieteikuma iesniegšanas.*  |
| Projekta partnerības un sadarbība | Vai plānojat īstenot projektu sadarbībā vai partnerībā ar citiem tūrisma MVU vai privātām/publiskām organizācijām? * Jā
* Nē
 |
| Projekta partnera informācija |
| Projekta partneris 1 – oficiālais nosaukums |  |
| Projekta partneris 1 – veids | Lūdzu, norādiet partnera veidu: * Tūrisma MVU
* Citas nozares MVU vai organizācija
* Valsts iestāde vai uzņēmums
 |
| Projekta partneris 2 – oficiālais nosaukums |  |
| Projekta partneris 2 – veids | Lūdzu, norādiet partnera veidu: * Tūrisma MVU
* Citas nozares MVU vai organizācija
* Valsts iestāde vai uzņēmums
 |
| Projekta partneris 3 – oficiālais nosaukums |  |
| Projekta partneris 3 – veids | Lūdzu, norādiet partnera veidu: * Tūrisma MVU
* Citas nozares MVU vai organizācija
* Valsts iestāde vai uzņēmums
 |
| Fiksētā projekta finansējuma summa | Norādiet, kuru fiksēto finansējuma summu izvēlaties:* EUR 20,000
* EUR 30,000
 |
| Pakalpojumu sniedzēji | Vai jums jau ir izvēlēti pakalpojumu sniedzēji, kas palīdzēs īstenot jūsu projektu?* Jā, visi
* Jā, daži
* Esmu apsvēris dažas iespējas
* Nē, bet zinu, kur tos atrast
* Nē, man nepieciešams atbalsts to atrašanā
 |
| Personas datu apstrāde, konfidencialitāte un saziņa | Apliecinu, ka esmu informēts par “Projektu konkursā” norādīto personas datu apstrādi un piekrītu tam. |

# TEHNISKĀ INFORMĀCIJA UN PROJEKTA APRAKSTS

## VISPĀRĪGI

### PROJEKTA KOPSAVILKUMS

*Sniedziet īsu un visaptverošu sava projekta idejas kopsavilkumu. Paskaidrojiet, kas ir jūsu uzņēmums, ar kādu izaicinājumu saskaraties, kā plānojat to risināt inovatīvā veidā un kādu ietekmi vai rezultātus sagaidāt.*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

### Informācija par uzņēmumu

*Aprakstiet, kāda veida uzņēmums esat, kādā nozarē vai segmentā darbojaties, kādus produktus vai pakalpojumus piedāvājat, kas ir jūsu klienti, cik cilvēku strādā jūsu uzņēmumā, kādas ir jūsu uzņēmuma specifiskās vērtības (ja attiecināms) utt.*

Ne vairāk kā 1000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

## ATBILSTĪBA

### Kura biznesa joma vai izaicinājums attiecas uz jūsu projekta ideju?

Izvēlnē izvēlieties vienu vai vairākas jomas. Izvēlieties tikai tās jomas, kas tieši atbilst jūsu projektam.

* Ūdens
* Enerģija
* Plastmasa
* Transports
* Pārtika
* Aprīkojums un mēbeles
* Klientu ilgtspējīgas rīcības veicināšana
* Personāla ilgtspējīgas rīcības veicināšana

### Kādi ir konkrētie izaicinājumi, ar kuriem saskaraties izvēlētajās jomās?

*"Izaicinājums" nozīmē konkrētu problēmu, šķērsli vai iespēju, ar kuru jūsu uzņēmums var saskarties, cenšoties ieviest ilgtspējīgas prakses un digitālos risinājumus savā darbībā. Tā var būt problēma, kurai nepieciešami inovatīvi risinājumi, mērķis, kas jāsasniedz, vai joma, kurā tiek meklēti uzlabojumi.*

*Īsumā aprakstiet, ar kādiem izaicinājumiem jūs saskaraties, kā tie ir saistīti ar jūsu uzņēmumu, izvēlētajām jomām un nozari kopumā.*

Ne vairāk kā 1000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

### Kā jūs plānojat atrisināt šo izaicinājumu? Kāda ir jūsu konkrētā projekta ideja?

*Paskaidrojiet, kā jūs plānojat risināt konkrēto problēmu šī projekta ietvaros. Skaidri aprakstiet projekta posmus un atsevišķās aktivitātes.*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

## INOVĀCIJA

### Kādā veidā šis projekts var tikt uzskatīts par inovatīvu jūsu uzņēmumam un/vai nozarei?

*Paskaidrojiet, kā projekta ietvaros tiek radīts kaut kas jauns vai ieviesti būtiski uzlabojumi jūsu uzņēmumā, kā arī cik lielā mērā šāds risinājums ir inovatīvs nozares kontekstā. Inovācija var tikt ieviesta, piemēram, uzņēmuma darbības procesos, produktos vai biznesa modeļos.*

*Ņemiet vērā arī šādus aspektus. Vai jūsu projekts:*

* *veicina piekļuvi jauniem, iekļaujošiem un ilgtspējīgiem tirgiem vai klientu grupām?*
* *iekļauj rīkus, risinājumus vai procesus, kas pārņemti no citām nozarēm vai jomām?*
* *pielieto rīkus, risinājumus vai procesus, kas parasti tiek izmantoti korporatīvajā vidē?*
* *paredz esoša rīka vai risinājuma testēšanu, pielāgošanu, plašāku pielietojumu vai pilotēšanu?*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

## IETEKME

### Kādus rezultātus jūs plānojat sasniegt, realizējot šo projektu?

*Aprakstiet, kā jūsu projekts ietekmē uzņēmuma pāreju uz zaļāku un digitālāku darbību. Tas var ietvert tādas jomas kā produktu, pakalpojumu, procesu, darbības, biznesa modeļu, tirgus pieejamības, kā arī klientu vai personāla iesaistes un kapacitātes uzlabojumus. Varat norādīt uzlabojumus, kas saistīti ar vides, sociālajiem un ekonomiskajiem aspektiem.*

*Ja iespējams, norādiet konkrētus mērķus (t.sk. rādītājus), lai demonstrētu rezultātus un ietekmi, ko plānojat sasniegt ar šo projektu.*

*Ja attiecināms, paskaidrojiet, vai jūsu projekta ideja ir izmantojama arī plašāk un/vai nodrošina jūsu uzņēmuma ilgtermiņa ilgtspēju un nepārtrauktību, un vai tā var kalpot par piemēru vai iedvesmu citiem uzņēmumiem kā nozares labā prakse.*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

## ĪSTENOŠANA

### Kāds ārējais atbalsts jums ir nepieciešams, lai īstenotu projektu?

*Aprakstiet, kāda veida ārējais atbalsts jums ir nepieciešams projekta īstenošanai un (ja attiecināms) kādu ekspertīzi sagaidāt no ārpakalpojumu sniedzējiem.*

Ne vairāk kā 500 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

### Iekšējie resursi projekta īstenošanai

*Lūdzu, sniedziet informāciju par darbiniekiem, kas būs atbildīgi par projekta īstenošanu. Aprakstiet viņu kvalifikāciju, pieredzi (veids un ilgums) nozarē vai ārpus tās utt.*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

### Partnerību apraksts (tikai, ja attiecināms):

*Lūdzu, sniedziet īsu sava projekta partneru raksturojumu. Kāda veida organizācijas tās ir (tūrisma MVU, citu nozaru organizācijas, valsts vai privātās iestādes)? Kā tās veicina vai nodrošina jūsu projekta īstenošanu? Kā jūs sadarbosieties ar šīm organizācijām un kāda ir to loma (uzdevumu sadalījums)?*

Ne vairāk kā 2000 rakstu zīmes (ieskaitot atstarpes).

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX